**Povinnosť podať daňové priznanie k dani z nehnuteľností na rok 2022**

Každý daňovník, u ktorého v priebehu roku 2021 nastali zmeny vo vlastníctve nehnuteľností, alebo iné zmeny rozhodujúce pre správne určenie dane, je povinný najneskoršie do 31.01.2022 podať priznanie k dani z nehnuteľností a predložiť doleuvedené doklady na Obecný úrad v Liptovskej Lúžnej. Tlačivá k dani z nehnuteľností sú k dispozícii na obecnom úrade a taktiež sú zverejnené na stránke Obce Liptovská Lúžna.

**Možné zmeny vo vlastníctve nehnuteľností sú:**

* **Predaj nehnuteľnosti –** predložiť rozhodnutie vydané Správou katastra, ktorým sa povoľuje vklad vlastníckeho práva k nehnuteľnosti
* **Kúpa nehnuteľnosti –** predložiť rozhodnutie vydané Správou katastra, ktorým sa povoľuje vklad vlastníckeho práva k nehnuteľnosti. V prípade stavby skutočnú výmeru zastavanej plochy.
* **Dedičstvo –** predložiť právoplatné osvedčenie o dedičstve a alebo rozhodnutie o dedičstve – **na osvedčení alebo rozhodnutí o dedičstve musí byť vyznačený dátum právoplatnosti,** nakoľko pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutia o dedičstve.
* **Darovanie –** predložiť rozhodnutie vydané Správou katastra, ktorým sa povoľuje vklad vlastníckeho práva k nehnuteľnosti.
* **Stavebný pozemok –** predložiť právoplatné stavebné povolenie.
* **Kolaudácia stavby –** predložiť právoplatné kolaudačné rozhodnutie a geometrický plán /skutočná zastavaná plocha/.
* **Odstránenie stavby –** rozhodnutie o odstránení stavby.
* **Zmena užívania stavby –** doklad o zmene užívania stavby
* **Zmena charakteru pozemku**
* **Dražba –** predložiť osvedčenie o priebehu dražby.

**Iné zmeny rozhodujúce pre správne určenie dane sú:**

* **Nadobudnutie preukazu ZŤP a ZŤP-S –** predložiť fotokópiu preukazu vydaného najneskôr v roku 2021

**Prílohy:**

* Poučenie k podávaniu DP
* Daňové priznanie – tlačivo
* Prehlásenie spoluvlastníkov
* Oznámenie zániku daňovej povinnosti